**projektas**

**reg. Nr. T-76**

**2.21.darbotvarkės klausimas**

**Pasvalio rajono savivaldybės taryba**

**Sprendimas**

**Dėl pritarimo pasvalio rajono savivaldybės 2021 metų veiklos ataskaitai**

2022 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 12 straipsnio 2 dalimi, 16 straipsnio 2 dalies 19 punktu, 20 straipsnio 7 dalimi, vykdydama Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 2009 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2020 m. lapkričio 25 d. sprendimo Nr. T1-216 redakcija) (su visais aktualiais pakeitimais), 277, 279, 281, 290 punktus, Pasvalio rajono savivaldybės taryba nusprendžia:

1. Pritarti Pasvalio rajono savivaldybės 2021 metų veiklos ataskaitai (pridedama).

2. Nustatyti, kad Pasvalio rajono savivaldybės 2021 metų veiklos ataskaita skelbiama Pasvalio rajono savivaldybės interneto tinklalapyje www.pasvalys.lt, jos santrauka – vietinėje spaudoje.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Tarybos sekretorė

Edita Aleksandravičienė

Suderinta DVS Nr. RTS-89

Pasvalio rajono savivaldybės tarybai

**AIŠKINAMASIS RAŠTAS**

**Dėl pritarimo pasvalio rajono savivaldybės 2021 metų veiklos ataskaitai**

2021-04-07

Pasvalys

**1. Sprendimo projekto rengimo pagrindas**

Sprendimo projektas teikiamas vadovaujantis Lietuvos Respublikos vietos savivaldos įstatymo 12 straipsnio 2 dalimi, 16 straipsnio 2 dalies 19 punktu, 20 straipsnio 7 dalimi, kur numatyta, kad Savivaldybės taryba ne rečiau kaip vieną kartą per metus reglamento nustatyta tvarka turi pateikti savivaldybės bendruomenei savivaldybės veiklos ataskaitą,

**2. Sprendimo projekto tikslai ir uždaviniai.**

Parengti ir pateikti Savivaldybės tarybai Pasvalio rajono savivaldybės 2021 metų veiklos ataskaitą ir nustatyta tvarka atsiskaityti bendruomeneiuž savo veiklą. Tikslui pasiekti parengta 2021 m. Pasvalio rajono savivaldybės veiklos ataskaita.

**3. Kokios siūlomos naujos teisinio reguliavimo nuostatos ir kokių rezultatų laukiama**.

Teisinio reguliavimo nuostatos nekeičiamos. Sprendimo projektu siūloma Savivaldybės tarybai patvirtinti Pasvalio rajono savivaldybės 2021 m. veiklos ataskaitą. Tarybai patvirtinus ataskaitą, Pasvalio rajono savivaldybės bendruomenė bus informuota apie savivaldybės veiklą.

**4. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui reikalingos Savivaldybės biudžeto lėšos ataskaitos spausdinimui.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Teisės aktai nekeičiami ir nenaikinami.

**7. Sprendimo projekto antikorupcinis vertinimas**.

Neatliekamas.

**8. Sprendimo projekto iniciatoriai ir asmuo atsakingas už sprendimo vykdymo kontrolę.** Savivaldybės meras

Tarybos sekretorė Edita Aleksandravičienė